b'\n_START_ARTICLE_\nBalangkas tangkay-at-dahon\n_START_PARAGRAPH_\nAng stem-and-leaf display (o balangkas tangkay-at-dahon), sa estadistika, ay isang paraan ng paglalahad ng mga datos sa isang grapikal na pamamaraan, tulad ng histograma. Ginagamit ito upang ipakita ang talangguhit o grap ng mga distribusyon ng kadalasan (frequency distribution) sa bawat datos at upang alamin ang mahahalagang katangian ng mga distribusyon tulad ng: (1) kung saang bahagi nagkukumpol ang mga nasuring numero, (2) kung gaano nalalapit ang mga nasuring numero sa gitnang bahagi, (3) kung saan at gaano kalaki ang pagiging hindi simetriya, kung hindi man ito simetriko; at (4) kung gaano kadami ang mga nauulit na numero._NEWLINE_Nagsimula ito mula sa isang akda ni Arthur Bowley noong umpisa ng dekada 1900 at naging mahalagang pamamaraan sa exploratory data analysis. Mas naintindihan at naging madalas na ang gamit nito noong 1980\xe2\x80\x99s pagkatapos ilathala ni John Tukey ang \xe2\x80\x9cExploratory Data Analysis\xe2\x80\x9d noong 1977. Mula noon, lumawak na ang paggamit na ito dahil na rin sa pagusbong ng mga kompyuter na kung saan, mas napadali ang paggawa ng mga talangguhit at imahe._NEWLINE_Ang simpleng stem-and-leaf display ay binubuo ng dalawang bahagi na hinahati ng isang pababang guhit. Sa kaliwang bahagi makikita ang tangkay at sa kanang bahagi naman makikita ang dahon.\n_START_SECTION_\nHalimbawa ng isang Stem-and-Leaf Display\n_START_PARAGRAPH_\n(Unit = 1.0)_NEWLINE_               8 | 9_NEWLINE_               9 | 3 5 9_NEWLINE_              10 | 2 4 6 9_NEWLINE_              11 | 1 7_NEWLINE_              12 | 6'